সকলোৰে বাবে সম অধিকাৰ দাবীৰে আজি মহানগৰীৰ দীঘলীপুখুৰীৰ পাৰত LGBTQIA সকলৰ অধিকাৰৰ বাবে মাতি অহা গোট 'সুকীয়াৰ'ৰ সদস্য সকলে মিলি 'কুইৰ প্ৰাইড' নামৰ এক সমদল উলিয়ায়।
এইটো পঞ্চম কুইৰ প্ৰাইড বুলি উদ্যোক্তা সকলে জানিবলৈ দিয়ে।
উচ্চতম ন্যায়ালয়ৰ ৩৭৭ ধাৰাক বিৰোধীতা কৰি তেওঁলোকে কয় যে বৰ্তমানলৈকে LGBTQIA সকলক মৌলিক অধিকাৰ, মৰ্যাদা আৰু ন্যায্যতাৰ পৰা বঞ্চিত কৰি অহা হৈছে।
যোৱা ৫ বছৰ ধৰি তেওঁলোকে ফ্ৰেব্ৰুৱাৰি মাহৰ দ্বিতীয় দেওবাৰে নৃত্য-গীতৰ মাধ্যমেৰে 'কুইৰ প্ৰাইড' অনুষ্ঠিত কৰি আহিছে বুলি জানিবলৈ দি গোটৰ এগৰাকী সদস্য প্ৰগতিয়ে সাংবাদিকৰ আগত কয় যে প্ৰেমে কোনো লিংগ নামানে আৰু কাৰ সৈতে কোনে প্ৰেম কৰিব সেয়া আইনে নিৰ্ধাৰণ কৰিব নোৱাৰে।
সমদলটোত তেওঁলোকে সমকামিতাৰ অধিকাৰক মানৱ অধিকাৰ হিচাপে স্বীকৃতি দিয়াৰ দাবী জনায়। ইয়াৰ উপৰি তৃতীয় লিংগৰ ব্যক্তি সকলক 'Transgender Rights Bill' ত উপেক্ষা কৰা হৈছে বুলি তেওঁলোকে সদৰী কৰে।
উদ্দ্যোক্তা সকলে জনোৱা মতে গুৱাহাটীকে ধৰি যোৰহাট, শিৱসাগৰ, তেজপুৰ বিশ্ববিদ্যালয়, নলবাৰীৰ লগতে উত্তৰ-পূৰ্বাঞ্চলৰ অৰুণাচল, মেঘালয়, নাগালেণ্ডৰ পৰা অহা প্ৰায় ৫ শতাধিক যুৱক-যুৱতীয়ে আজিৰ সমদলত অংশগ্ৰহণ কৰে।
আনহাতে পাপনৰ সৈতে একেলগে গীত পৰিবেশন কৰি অসমৰ ৰাইজৰ চিনাকী হৈ পৰা ৰেহেনায়ো 'কুইৰ প্ৰাইড'ৰ প্ৰতিবাদী সমদলত যোগদান কৰি তেওঁলোকৰ প্ৰতি সমৰ্থন আগবঢ়ায়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
